ร้านเปิดได้ไม่นาน อยู่ด้านหลังห้างแหลมทอง สไตล์เหมือนๆร้านปิ้งย่างร้านอื่นๆที่เป็นบุฟเฟ่ ราคาต่อหัวเริ่มที่ 329 บาท และ 379 บาทสำหรับเมนู พวกซีฟู้ด

เมนูเนื้อมีหลากหลายชนิด ขอแยกง่ายๆแค่แบบที่ชอบ กับไม่ชอบพอ 

เริ่มกันด้วยแบบที่ชอบ...มี เบค่อน, สันคอหมู, สันคอหมูคุโรบูตะ, แซลม่อน

ส่วนพวกที่ไม่ชอบ....
- แบล๊คแซลม่อน มันไม่เหมือนแซลม่อนนะ
- เนื้อริบอาย มันเนียวไปหน่อย
- ปลาหมึก มันเค็มมากมาย
- กุ้งทะเล สดนะ แต่ตัวเล็กเกิ๊นนนน
- กุ้งแม่น้ำ เหตุผลเดียวกับกุ้งทะเลเลย
- กิมจิ หวานมากมาย มันไม่ใช่กิมจิ

แต่ภาพโดยรวมแล้วก็โอเค อยู่ในข่าย 3 ดาว
แต่สาเหตุของ 1 ดาวและข้อความที่จั่วหัวไว้คือ...
เรื่องมันยาว ขอเล่านิดนึง

เรื่องมีอยู่ว่า... ผมมาร้านนี้เมื่อสองวันก่อน เวลาประมาณเที่ยงๆ แต่ร้านติดป้ายไว้ว่าปิด เขียนไว้ว่าวันนี้เปิด 16.00 ไอ้เราก็กำลังจะถอยรถออก ปรากฏว่ามีเด็กในร้านเดินมาถามว่า พี่มากี่คน ผมตอบไปว่ามาคนเดียว เด็กคนนั้นบอกว่า ถ้ามาคนเดียวให้บริการได้ ลงมาเลย เราก็ลงไป ไปนั่งก็สั่งอาหารเรียบร้อย ซักพักก็มีน้ำมาเสริฟ เราก็จัดการน้ำจิ้มกับอาวุธไว้พร้อม นั่งอยู่ 5 นาที มีเด็กอีกคนเดินมาบอกเราว่า ผจก.บอกว่าให้บริการไม่ได้แล้ว ให้เรากลับไปก่อน ไว้มาวันหลังจะลดให้ 10% เป็นการขอโทษ ไอ้เราก็นั่งเหวอไปพักนึงแบบ...งงๆ เออ.. ต้องไปร้านอื่นแทนในวันนั้น

มาถึงวันนี้... เรามาร้านนี้อีกครั้ง เข้ามาถึง เด็กผู้ชายคนที่เราเจอวันก่อนมาบอกว่า ผมจำพี่ได้ ผมบอก ผจก.แล้ว เด้วลดให้ 10% เราก็โอเค
พอเรากินเสร็จ เรียกเก็บเงิน มีเด็กผู้หญิงอีกคนมา เราดูบิล...อ้าว ไม่ได้ลดตามที่สัญญานี่หว่า เราเลยถามเด็กว่าตกลงไม่ได้ลดให้หรอ เด็กคนนั้นตอบว่า ลดให้ไม่ได้ เพราะวันนั้นเราเดินเข้าร้านมาเอง ทั้งๆที่ร้านติดป้ายว่าปิดไว้..... เออ เอากะมันดิ

ไม่เป็นไรหรอก คุณก็แค่ได้เงินผมหนเดียว
จะคิดซะว่า ดวงไม่สมพงษ์กันละกัน